ไฟแนนเชียลไดเจสต์
ตลท.รับหุ้นเพิ่มทุนโซลาร์เคาะ 18 พ.ย.
30 ต.ค. 2565

ตลท.รับหุ้นเพิ่มทุนโซลาร์เคาะ 18 พ.ย.
ตลาดหลักทรัพย์แห่งประเทศไทย (ตลท.) รับหุ้นสามัญเพิ่มทุนบริษัท โซลาร์ตรอน (SOLAR) จำนวน 4,157,043 หุ้น ซึ่งจัดสรรเพื่อ Value Capital Asset Management ผู้ถือหุ้นกู้แปลงสภาพ ครั้งที่ 9 มูลค่า 7.20 ล้านบาท หรือ 3 แสนเหรียญสิงคโปร์ ทั้งนี้ ราคาการแปลงสภาพหุ้นกู้ เท่ากับ 1.732 บาท/หุ้น เข้าซื้อขายในตลาดหลักทรัพย์ตั้งแต่วันที่ 18 พ.ย. 2554
IEC ผลงานแย่ขาดทุน 160 ล้าน
บริษัท อินเตอร์ชั่นแนลเอนจีเนียริง (IEC) ขาดทุนสุทธิไตรมาส 3 ปี 2554 จำนวน 160.65 ล้านบาท ขาดทุนต่อหุ้น 0.04 บาท จากช่วงเดียวกันของปีก่อนขาดทุนสุทธิ 91.45 ล้านบาท ขาดทุนต่อหุ้น 0.003 บาท
ส่วน 9 เดือนขาดทุนสุทธิ 245.42 ล้านบาท ขาดทุนต่อหุ้น 0.006 บาท จากช่วงเดียวกันปีก่อนขาดทุนสุทธิ 501.17 ล้านบาท ขาดทุนต่อหุ้น 0.018 บาท
TPROP เลื่อนจองหุ้นเพิ่มทุนถึง 30 พ.ย.
บริษัท ไทย พร็อพเพอร์ตี้ (TPROP) แจ้งว่า จากสถานการณ์น้ำท่วมในปัจจุบันโดยเฉพาะในกรุงเทพฯ มีผลกระทบต่อประชาชนในเขตต่างๆ บริษัทจึงขยายระยะเวลาการจองซื้อและชำระเงินค่าหุ้นสามัญเพิ่มทุนครั้งที่ 2 จากกำหนดการเดิมในวันที่ 17 ต.ค. 2554 จนถึงวันที่ 15 พ.ย. 2554 เปลี่ยนเป็นวันที่ 17 ต.ค. 2554 จนถึงวันที่ 30 พ.ย. 2554 
เอเชียกรีนแจ้งกก.ผู้ช่วยเอ็มดีลาออก
บริษัท เอเชีย กรีน เอนเนอจี (AGE) แจ้งว่า นายธนพล ฉ่ำใจหาญ ลาออกจากตำแหน่งกรรมการบริษัทและผู้ช่วยกรรมการผู้จัดการ มีผลตั้งแต่วันที่ 15 พ.ย. 2554 เป็นต้นไป
บริษัท ผลิตไฟฟ้า (EGCO) แจ้งว่า คณะกรรมการบริษัทมีมติแต่งตั้งนายสุรศักดิ์ ศุภวิทิตพัฒนา ดำรงตำแหน่งกรรมการเข้าใหม่แทนนายสมบูรณ์ อารยะสกุล มีผลตั้งแต่ 16 พ.ย. 2554